stanford-oval/wikipedia huggingface dataset:
Kaukajärvi (järvi)
Maantietoa

Järvi on 3,2 kilometriä pitkä, 950 metriä leveä ja sen pinta-ala on 143 hehtaaria. Järvi on luodattu ja sen keskisyvyys on 12 metriä. Järven keskellä on 22-metrinen syvänne, jonka suurin syvyys on 23 metriä. Rannat ovat jyrkkiä erityisesti järven eteläpuolella. Järveen laskee vain kolme ojaa, joista Nattarin suunnalta tuleva on merkittävin. Pitkäjärven laskuojaa, joka oli aikaisemmin salmi ja joka laskee nykyään Kaukajärven itäpäähän, ei ole merkitty karttaan. Järvien välillä ei ole vedenpinnoissa korkeuseroa. Kaukajärven oma laskuoja lähtee järven länsipäästä ja se kulkee Hautalammin kautta Hakametsään, jossa se yhtyy Vuohenojaan ennen yhtymistään Iidesjärveen. Järven valuma-alue on vain 11 neliökilometriä, joten järven syvyydestä johtuen veden laskennallinen viipymä järvessä on 3,0 vuotta. Järven pohjassa on lähteitä, jotka vaikuttavat järven veteen selkeyttävästi.
Järven rantaviivan pituus on 9,4 kilometriä. Etelärannat ovat osa Tampereen ja Kangasalan välistä kallioistakin harjujaksoa. Eteläiset maa-alueet ovat Tampereen puolella rakennettuja, mutta Kangasalan puolella ne ovat metsämaata. Kangasalan rannoilla on kuitenkin runsaasti vapaa-ajan asuntoja. Pohjoisrannat ovat kaupunkimaisen miljöön täyttämää. Tampereen puolella pohjoisrannan määräävin piirre on seututien 339 kulkeminen aivan rannan tuntumassa. Järven ympärillä ovat Tampereen kaupunginosia Annala, Kaukajärvi, Haihara, Hankkio, Vehmainen, ja Kangasalan puolella Liuttu. Kuntien välinen raja ylittää Kaukajärven sen itäpäässä niin, että vain alle kilometrin pituinen osuus kuuluu Kangasalalle.
Vedenlaatu

Tampereen kaupunki tutkii järven vedenlaatua vuosittain. Vedenväri on kirkas ja väritön (väriluku 5–15 mg Pt/l), sillä humusta ei ole vedessä juurikaan. Koska vesi vaihtuu hitaasti, vaihtelee vedenlaatu vuodenaikojen ja vuosittain vain vähän. Järven ympäristön aiheuttama kuormitus on vähäistä. Veden happamuustaso on normaali ja talvella se on lievästi emäksistä ja kesäisin lähellä pH-arvoa 8. Järven puskurikyky happamoitumista vastaan on erinomaisen hyvä. Leväkukintoja ei juurikaan esiinny eikä veden hygieniassa ole moittimista. Vedessä olevaa fosforipitoisuus vaihtelee karun ja lievästi rehevöityneen järven tasojen välillä. Järven vesi lämpötilakerrostuu kesäisin ja talvisin. Veteen syntyy selvärajainen alusveden ja päällysveden välinen harppauskerros. Alusvedessä happipitoisuus alenee, mutta säilyy vuoden ympäri tyydyttävällä tasolla. Talvella 1994 pohjan lähellä happi oli jo loppu, mikä aiheutti järveen sisäistä kuormitusta. Järven yleistilaan tämä ei vaikuttanut, sillä jo 15 metrin syvyydessä happitilanne oli hyvä. Kaukajärvi soveltuu virkistyskäyttöön vedenlaadun perusteella hyvin.
Urheilu ja virkistys > Melonta ja soutu

Kaukajärvellä on soutu- ja melontastadion, jossa järjestetään vuosittain kansainvälisiä soutu- ja melontakilpailuja. Stadionilla on järjestetty muun muassa soudun nuorten maailmanmestaruuskilpailut 1977 ja soudun maailmanmestaruuskilpailut 1995.[lähde? ]
Urheilu ja virkistys > Uinti ja sukeltaminen

Kaukajärvellä on kolme yleistä uimarantaa: yksi luoteisrannalla Kangasalantien varressa, toinen lounaisrannalla lähellä Haiharan kartanoa (Riihiniemi) ja kolmas järven itäpäässä Liutussa Kangasalan puolella.[lähde? ]
Järvi on sopiva sukeltamiseen, koska kesän loppupuolella vesi selkeytyy kirkkaaksi ja näkyvyys voi parhaimmillaan olla 10 metriä. Järvessä on runsas kalasto ja järvessä elää paljon eri lajeja.
Historiaa

Vuonna 1855 julkaistussa Kalmbergin kartastossa järven nimi kirjoitettiin ”Koukojärvi”. Järvi oli tuolloin nykyistä paljon pitempi. Tuolloin Kaukojärveen kuului myös Pitkäjärven osuus, joka teki itäpäästä pitemmän. Tämä johtuu kartan painamisen jälkeen tehdystä järvenlaskusta.
Vuoden 1953 peruskartan mukaan järvi oli eteläistä rantaa lukuun ottamatta muuten peltomaiden ympäröimä. Pohjoisrantaa seurasi Kangasalle vievä tie ja Vehmainen oli saanut pientaloalueen tien ja rautatien väliin. Pitkäjärven ja Kaukajärven salmen ylitti lyhyt silta. Vuoden 1960 kartassa Liuttu oli vielä peltomaata, mutta vuonna 1975 oli viljelystä luovuttu ja asuinalueen rakentaminen oli alkanut. Näin oli myös käynyt muillekin peltoalueille.
Etymologia

Kaukajärvien nimissä on niiden alkuosalle kauka ehdotettu selitykseksi pitkä. Järvien nimet voivat olla hyvinkin vanhoja, jolloin nimen alkuperäinen merkitys on voinut unohtua. Ante Aikio ehdottaakin, että Kaukajärvi tarkoittaisikin Pitkäjärveä. Koska ajatus on uusi ja sen idea sisältää epävarmuustekijöitä, tulisi lukijan suhtautua tähän varauksella.
Aiheesta muualla

Ilmapanoraamakuva Kaukajärven rannasta soutustadion suunnalta – Virtuaalinen Tampereen kaupunkiopas: VirtualTampere.com
Ilmapanoraamakuva Riihiniemen uimarannalta – Virtuaalinen Tampereen kaupunkiopas: VirtualTampere.com
Viistokuva soutustadionin maalialueelta, Fonecta
(35.2)
Ometepe

Ometepe
Ometepen saari ja sen kaksi tulivuorta: Concepción ja Maderas.
| --- | --- |
Sijainti:  11°30′N, 85°35′W, Altagracia Rivas  Nicaragua
Vesialue:  Nicaraguajärvi
Korkein kohta:  Concepción, 1 610 m
Pinta-ala:  278 km²
| --- | --- |
Asukasluku:  alle 30 000
muokkaa - muokkaa wikitekstiä - muokkaa Wikidataa
Ometepe on saari Nicaraguajärvessä Nicaraguassa. Se on maan suosituimpia matkailukohteita kauniin ja monipuolisen luontonsa takia. Saarella käy noin 40 000 matkailijaa vuosittain.
Kartta Nicaraguajärven ympäristöstä.
Nicaraguajärvessä on yli 400 saarta, joista suurimmat ovat Zapatera ja Ometepe. Ometepen saarella on kaksi tulivuorta: Concepción ja Maderas. Concepciónin korkeus on 1 610 metriä. Maderas on puolestaan jo sammunut tulivuori ja sen huippu on sademetsän peitossa.
Ometepelle on säännölliset laivayhteydet Rivasin kaupungin lähellä sijaitsevasta San Jorgesta ja Granadasta.
Aiheesta muualla

Kuvia tai muita tiedostoja aiheesta Ometepe Wikimedia Commonsissa
One Outs

| One Outs |
| --- | --- |
ワンナウツ   ('One outs')
Genre: urheilu 
Manga
Tekijä: Shinobu Kaitani
Julkaisija: Shūeisha
Sarjajulkaisulehti: Business Jump
Ensimmäinen painatus: 1998 – 2006
Kirjojen lukumäärä: 19 
TV-anime
Ohjaaja: Yuzo Sato
Studio: Madhouse
Lähetyskanavat: NTV
Alkuperäinen lähetyskierros: 7. lokakuuta 2008 – 31. maaliskuuta 2009
Jaksojen määrä: 25 
One Outs (jap. ワンナウツ) on baseballista kertova japanilainen manga- ja animesarja. Sitä julkaistiin alun perin seinen-lehti Business Jumpissa vuosina 1998–2006. Sarjan animeversiosta vastasi Madhouse, ja sitä alettiin esittää NTV:llä 7. lokakuuta 2008.
Juoni

Sarja alkaa kun baseball-joukkue Lycaonsin tähtilyöjä Hiromichi Kojima matkustaa Okinawalle harjoittelemaan. Siellä hän tapaa syöttäjä Toua Tokuchin, joka on baseball-pallolla pelattavan uhkapeli "One Outsin" kiistaton mestari. Kojiman voitettua Tokuchin uhkapelissä, hän saa syöttäjän liittymään joukkueeseensa. Tokuchi solmii joukkueen rahanhimoisen managerin kanssa sopimuksen, jossa hän saa palkkioksi 5 000 000 jeniä jokaisesta syöttämästään palosta, mutta vastaavasti joutuu maksamaan 50 000 000 jeniä jokaisesta päästämästään juoksusta.
Aiheesta muualla

One Outs -animesarjan viralliset sivut (japaniksi)
Oneonta

Oneonta, irokeesien mahdollisesti tapaamispaikkaa tarkoittanut sana, on seuraavien yhdysvaltalaisten kaupunkien nimi:
Oneonta Alabamassa
Oneonta Kaliforniassa
Oneonta Kansasissa
Oneonta Kentuckyssä
Oneonta New Yorkissa.
Jolly Club

Jolly Clubin vuoden 1993 Lancia Delta, jonka ajajana oli Carlos Sainz. Kuvattuna vuonna 2006.
Jolly Club oli moottoriurheilutalli, jonka Mario Angiolini ystävineen perusti vuonna 1957 Milanossa. Marion poika Roberto Angiolini toimi tallin päällikkönä 1990-luvulla.
Talli kilpaili rallin MM-sarjassa, jossa se voitti mestaruuden kaudella 1992. Tallin ensimmäinen voitto rallin MM-sarjassa oli vuonna 1979, jolloin Tony Fassina voitti Sanremon rallin Lancia Stratoksella. Talli toimi läheisesti Abarthin kanssa ja Lancian päätettyä vetäytyä rallin MM-sarjasta joukko mekaanikkoja siirtyi Abarthilta Jolly Clubiin.
Angiolinin mukaan tallin nimi tulee pelikortista jokeri, joka "voi tehdä enemmän kuin muut".
Aiheesta muualla

Jolly Club: that cold and misty winter evening (englanniksi)
Jollibee

| Jollibee |
| --- | --- |
Yritysmuoto:  pörssiyhtiö
Perustettu:  1978
Puheenjohtaja:  Tony Tan Caktiong
Kotipaikka:  Pasig, Filippiinit
Toimiala:  pikaruoka
Emoyhtiö:  Jollibee Foods Corporation
Kotisivu:  jollibee.com
Infobox OKVirheellinen NIMI-arvo: 
Jollibee-ketjun ravintola Hongkongissa.
Jollibee on filippiiniläinen pikaruokaketju, joka on perustettu vuonna 1978. Jollibee on Jollibee Foods Corporationin omistuksessa.[lähde? ]
Aiheesta muualla

Viralliset sivut (englanniksi)
Joachim Johansson

| Joachim Johansson |
| --- | --- |

Henkilötiedot
Syntynyt: 1. heinäkuuta 1982  Lund 
Kansalaisuus:   Ruotsi
Tennispelaaja
Pituus:  198 cm
Paino:  89 kg
Kätisyys:  oikea
Ammattilaisena:  2000–
Palkintorahat:  1 549 039 USD
Kaksinpeli
Paras sijoitus:  9. (14.2.2005)
Turnausvoittoja:  3
Voitot/tappiot:  72–59
Grand Slam -turnauksissa
Australian avoimet:  4. kierros (2005)
Ranskan avoimet:  1. kierros (2004)
Wimbledon:  4. kierros (2004)
Yhdysvaltain avoimet:  välierät (2004)
Nelinpeli
Turnausvoittoja:  1
Voitot/tappiot:  16–14
Aiheesta muualla
ITF
ATP
Joachim Johansson (s. 1. heinäkuuta 1982 Lund) on ruotsalainen entinen tennispelaaja. Hän on oikeakätinen ja lyö rystylyönnin yhdellä kädellä.
Johanssonin lempinimi on Pim-Pim. Hänen veljensä kutsui lapsena häntä tällä nimellä koska ei osannut sanoa Joachim.
Ura

Johanssonin suurimmat voitot ovat kolme ATP-kisan voittoa vuosina 2004–2005 sekä nelinpelin turnausvoitto Båstadissa vuonna 2005. Hänen voittoisat ATP-kisansa käytiin Memphisissä vuonna 2004 sekä vuonna 2005 Adelaidessa sekä Marseillessa. Maailmanlistalla hän oli parhaimmillaan yhdeksäs helmikuussa 2005.
Grand Slam -turnauksissa Johanssonin huippuhetki osui vuoden 2004 Yhdysvaltain avoimeen turnaukseen. Tuolloin hän voitti puolivälierissä rankinglistalla toisena olleen Andy Roddickin eräluvuin 6–4, 6–4, 3–6, 2–6, 6–4. Välierissä hän hävisi Lleyton Hewittille lukemin 4–6, 5–7, 3–6. Neljännelle kierrokselle Johansson ylsi Wimbledonissa 2004 ja Australian avoimissa 2005 sekä kolmannelle kierrokselle Australiassa 2004 ja Wimbledonissa 2005.
Johansson loukkasi oikean kätensä kahteen otteeseen vuonna 2005. Tämän jälkeen hän pelasi jonkin aikaa lähes ilman harjoittelua kunnes ilmoitti lopettavansa uransa. Vuoden 2007 alussa hänen kätensä operoitiin, minkä jälkeen hän keskittyi valmentamiseen.
Johansson päätti kuitenkin yrittää jatkaa uraansa vuonna 2009, vaikka oli aikaisemmin ilmoittanut toista.
Vuonna 2011 hän pelasi Davis Cupissa, jossa hän voitti Venäjää vastaan molemmat pelaamansa ottelut. Sen jälkeen hän kuitenkin ilmoitti lopettavansa uransa toistamiseen.
Kolmen vuoden ajan Johansson asui yhdessä entisen pikajuoksija-tyttöystävänsä Jenny Kallurin kanssa, mutta elokuussa 2008 ilmoitettiin, että pari on eronnut. Hänen nykyinen vaimonsa on Johanna Westerberg, joka pelaa golfia Europatourilla. Pari meni kihloihin huhtikuussa 2009 ja naimisiin vuonna 2010. Heillä on Leo-niminen poika. Johansson on myös valmentanut Henri Kontista.
Aiheesta muualla

Joachim Johanssonin tiedot ATP:n virallisilla sivuilla (englanniksi)
Omfalos Renaissance

Omfalos Renaissance on suomalainen yhtye.
Yhtyeen laulajana, säveltäjänä ja multi-instrumentalistina on Mika Rättö, ja säveltäjänä säveltäjä-kapellimestari Harri Kerko. Yhtyeen tekstejä on kirjoittanut myös 22-Pistepirkon ja Kuusumun profeetan tekstittäjänä tunnettu Jussi K. Niemelä. Suurin osa albumin materiaalista perustuu improvisaatioon.
Levyllä esiintyy myös yhdysvaltalainen pianisti-säveltäjä Mike Garson.
Albumit

Miekka ja kirsikankukka, Helmi Levyt 2008
Väärät nuotit saatanalla, Helmi Levyt 2010
Aiheesta muualla

Omfalos Renaissancen MySpace-sivu.
Omar Abdulrahman

| 0 | 1 | 2 | 3 |
| --- | --- | --- | --- |

Henkilötiedot
Koko nimi: Omar Abdulrahman Ahmed Al Raaki Al Amoodi
Syntymäaika: 20. syyskuuta 1991
Syntymäpaikka: Riad, Saudi-Arabia
Pelipaikka: Hyökkäävä keskikenttä
Pituus: 173 cm
Seura
Seura:  Al Ain FC
Pelinumero: 10
Junioriseurat
2000–2005:  Al-Hilal
2007–2008:  Al Ain FC
Seurat
| Vuodet | Seura | O | (M) |
| 2007– |  Al Ain FC | 74 | (22) |
Maajoukkue
| 2007–2010 |  Yhdistyneet arabiemiirikunnat U20 | 4 | (1) |
| 2010– |  Yhdistyneet arabiemiirikunnat | 36 | (6) |
 Seurajoukkueuran tilastot kattavat vain kansalliset sarjat, päivitetty 27. tammikuuta 2015.  Maajoukkueuran tilastot päivitetty 27. tammikuuta 2015.
Omar Abdulrahman Ahmed Al Raaki Al Amoodi (arab. عمر عبد الرحمن أحمد الراقي العمودي‎, ‘Umar ‘Abd ar-Raḥmān ’Aḥmad ar-Rāqī al-‘Amūdī; s. 20. syyskuuta 1991 Riad, Saudi-Arabia) on saudiarabialaissyntyinen arabiemiirikuntalainen jalkapalloilija, joka edustaa kotimaansa pääsarjassa pelaavaa Al Ain FC:tä. Vasenjalkainen Abdulrahman on pelipaikaltaan hyökkäävä keskikenttäpelaaja. Hän kuuluu myös Yhdistyneiden arabiemiirikuntien jalkapallomaajoukkueeseen.
Seurajoukkueura

Saudi-Arabiassa syntynyt Abdulrahman aloitti pelaamisen paikallisessa Al-Hilalissa. Hän edusti seuraa vuodet 2000–2005. Abdulrahman muutti perheensä kanssa vuonna 2005 Yhdistyneihin arabiemiirikuntiin ja Omar liittyi vuonna 2007 Al Ain FC:n juniorijoukkueisiin. Debyytti seuran ykkösjoukkueen paidassa tapahtui tammikuussa 2009. Elokuussa 2012 Abdulrahman kävi testissä Englannin valioliigan suurseurassa Manchester Cityssä. Nykyisin Abdulrahman kuuluu seuran avainpelaajiin ja pelaa numerolla 10. Hän on voittanut maansa pääsarjan kahdesti, kausilla 2011–2012 ja 2012–2013. Vuonna 2013 Abdulrahman valittiin maansa vuoden pelaajaksi.
Maajoukkueura

Abdulrahman on pelannut Yhdistyneiden arabiemiirikuntien nuorten maajoukkueissa. Hän debytoi Yhdistyneiden arabiemiirikuntien jalkapallomaajoukkueessa vuonna 2010. Samana vuonna hän voitti hopeaa Aasian kisoista Kantonista. Abdulrahman pelasi maajoukkueen paidassa myös vuoden 2011 Aasian-mestaruuskilpailuissa sekä vuoden 2012 kesäolympialaisissa Lontoossa, jossa hän pelasi vakuuttavasti. Abdulrahman kuuluu maansa joukkueeseen myös vuoden 2015 Aasian-mestaruuskilpailuissa.
Käännös suomeksi
Joel King

Joel King (s. 30. lokakuuta 2000) on australialainen jalkapalloilija, pelipaikaltaan vasen laitapuolustaja. Hän edustaa Tanskan Superliigassa Odense BK:ta, johon hän siirtyi tammikuussa 2022 kotimaansa Sydney FC:stä.
King pelasi kesällä 2021 Tokion olympialaisissa Australian kaikki kolme ottelua alusta loppuun. Hän pelasi Australian A-maajoukkueessa ensimmäisen kerran tammikuussa 2022 MM-karsintaottelussa Vietnamia vastaan ja toisen kerran maaliskuussa 2022 MM-karsintaottelussa Japania vastaan, molemmissa täydet minuutit.
Ola Olsson

Karl-Olof ”Ola” Olsson (1. joulukuuta 1943 Malmö – 19. marraskuuta 2008 Tukholma) oli ruotsalainen käsikirjoittaja, televisio-ohjaaja ja dramaturgian opettaja. Hän oli mukana muun muassa Kay Pollakin elokuvien Lasten saari (1980), Rakasta mua! (1986) ja Niin kuin taivaassa (2004, Oscar-ehdokkuus) käsikirjoitustiimeissä. Hän oli keskeinen käsikirjoittaja myös televisiosarjassa Öhmanin tavaratalo (1987–1989).
Ola Olsson toimi 1980-luvulla Ruotsin television päädramaturgina. Yhtenä Pohjoismaiden arvostetuimmista dramaturgian opettajista hän vieraili vuonna 1984 Suomessa pitämässä viikon kurssin Yleisradion ammattiopiston ja Suomen Näytelmäkirjailijaliiton kutsumana. Opetuksessaan Olsson käytti usein esimerkkeinä maailman parhaina tarinoina pitämiään Raamattua, Henrik Ibsenin näytelmää Nukkekoti, Milos Formanin elokuvaa Yksi lensi yli käenpesän ja Akira Kurosawan elokuvaa Seitsemän samuraita. Hän arvosti myös urheilun dramatiikkaa ja mainitsi 1980-luvulla maailman parhaaksi televisio-ohjelmaksi Ruotsi–Neuvostoliitto-jääkiekko-ottelun.
Aiheesta muualla

Ola Olsson Internet Movie Databasessa. (englanniksi)
Otto Weddigen

Otto Weddigen vuonna 1914.
Otto Weddigen (15. syyskuuta 1882 Herford, Westfalen – 18. maaliskuuta 1915 Pohjanmeri) oli yksi Saksan tunnetuimmista sukellusvenekapteeneista ensimmäisen maailmansodan alkuvaiheessa.
Weddigen liittyi Saksan laivastoon vuonna 1901 ja osallistui Saksan U-veneiden kehittämiseen alusta alkaen. Hänestä tuli syyskuussa 1910 sukellusvenekapteeni ja lokakuussa 1911 sukellusvene U-9:n päällikkö. Weddigenistä tuli kuuluisuus, kun hän onnistui maailmansodan alussa 22. syyskuuta 1914 upottamaan Alankomaiden rannikon edustalla tunnin aikana kolme kuninkaallisen laivaston risteilijää, Aboukirin, Hoguen ja Cressyn, jolloin noin 1 400 miestä hukkui. U-9 upotti 15. lokakuuta risteilijä Hawken Skotlannin rannikon edustalla, jolloin britit menettivät 500 miestä. Sittemmin Weddigen siirtyi uudenaikaisemman U-29:n päälliköksi ja upotti vielä helmikuussa 1915 neljä brittiläistä kauppalaivaa. Hän kuitenkin hukkui miehistöineen 18. maaliskuuta, kun taistelulaiva HMS Dreadnought ajoi U-29:n upoksiin Skotlannin Moray Firthin edustalla.
Aiheesta muualla

Kuvia tai muita tiedostoja aiheesta Otto Weddigen Wikimedia Commonsissa
One Planet Living

One Planet Living on englannista lähtöisin oleva kestävän elämäntavan konsepti, jonka tarkoitus on kannustaa ihmisiä ja yhteisöjä elämään sosiaalisesti kestävästi ja maapallon kantokyvyn rajoissa. Konseptiin kuuluu kymmenen One Planet -periaatetta, jotka ohjaavat kehittämään kestäviä ratkaisuja ja joiden ekologinen jalanjälki olisi yhden maapallon kokoinen. One Planet Living -konseptin on kehittänyt englantilainen voittoa tavoittelematon organisaatio en:BioRegional yhteistyössä maailman luonnonsäätiön (WWF) kanssa.
One Planet periaatteet

Ei hiilidioksidipäästöjä
Ei jätettä
Vähäpäästöinen liikkuminen
Kestävät materiaalit
Kestävä lähiruoka
Resurssiviisas vedenkäyttö
Maankäyttö ja luonto
Kulttuuri ja yhteisö
Oikeudenmukaisuus ja paikallinen talous
Terveys ja onnellisuus
One Planet Living Suomessa

One Planet living toimintamallia on sovellettu Suomessa vuodesta 2014 alkaen Jyväskylässä Kankaan aluekehityshankkeessa ja Vantaalla Kivistön kaupunkikeskuksen kehityksessä.
Aiheesta muualla

One Planet Living BioRegional
One Planet Living WWF
One Planet Living YK
Ola Skjåk Bræk

| Ola Skjåk Bræk> Norjan elinkeinoministeri |
| --- | --- |
 Korvaldin hallitus 18. lokakuuta 1972 – 16. lokakuuta 1973  
Edeltäjä:  Finn Lied
Seuraaja:  Ingvald Ulveseth
Henkilötiedot
Syntynyt: 4. helmikuuta 1912 Eidsvoll, Norja
Kuollut: 26. joulukuuta 1999 (87 vuotta)
Ammatti:  pankkiiri, poliitikko
Tiedot
Puolue:  Venstre
Kunnianosoitukset:  Pyhän Olavin ritarikunta (1976)
Ola Skjåk Bræk (4. helmikuuta 1912 Eidsvoll – 26. joulukuuta 1999) oli norjalainen pankkiiri ja Venstren poliitikko. Hän toimi Norjan elinkeinoministerinä 1972–1973.
Aiheesta muualla

Ola Skjåk Bræk Norjan suurkäräjien verkkosivuilla (norjaksi)
Joensuun kävelykatu

Joensuun kävelykatua Niskakadun puoleisessa päässä.
Joensuun kävelykatu kulkee kolmen korttelin matkan pitkin Kauppakatua etelästä Suvantokadulta alkaen. Se ohittaa Joensuun torin ja Siltakadun ja päättyy Niskakadulle. Kävelykadun rakentaminen aloitettiin 1999, ja se avattiin virallisesti 17. syyskuuta vuonna 2004. Syksyllä 2018 kävelykaduksi merkittiin myös Niskakadun ja Kauppakadun risteysalue.
Joensuun kävelykadulla on talvella lumensulatusjärjestelmä, katulämmitys, josta vastaa isännöintitoimisto Joensuun Kuivakenkä Oy kävelykadun kiinteistöjen kanssa. Kaupunkikeskustan kiinteistöt ovat Joensuun Kaupunkikeskustayhdistys ry:n jäseniä ja osallistuvat mm. kävelykadun jokavuotisten jouluvalojen toteuttamiseen. Kävelykeskustassa järjestetään vuosittain teemapäiviä ja kaupunkitapahtumia, joista muun muassa Joulunavaus on kerännyt vuosittain yli 20 000 osallistujaa. Suosittuja ovat olleet myös Valkosipulikestit, Villisikafestivaalit (alkoi 2011), Popkatu (alkoi 2002), Kahviviikko ja Joen yö.[lähde? ]
Kävelykadulle sijoitettiin kesällä 2007 pronssinen Susi kosiomatkalla eli Kosiosusi-veistos (Eija Hänninen ja Henna Onnela). Saman patsaan lasikuituinen versio oli esillä kesällä 2006. Rinnakkaisveistos Morshukka (Eija Hänninen ja Henna Heiskanen) paljastettiin Kosiosuden lähellä 2019. Kävelykadulla on myös taiteilijoiden tekemiä katulaattoja.[lähde? ]
Kävelykadun toiminnoista ja lupa-asioista, kuten myyntipaikoista, huolehtii Joensuun Kaupunkikeskustayhdistys ry, jonka markkinointinimi on ollut vuodesta 2018 Virta. Yhdistys järjestää esim. myyntipöytiä, katostelttoja tai äänentoistolaitteita erilaisiin kävelykadun tapahtumiin sekä muihin tilaisuuksiin.[lähde? ]
Aiheesta muualla

Joensuun kaupunkikeskustayhdistys Virta ry:n kotisivut
Ondřej Fiala

| Ondřej Fiala> Henkilötiedot |
| --- | --- |
Syntynyt: 4. marraskuuta 1987 (ikä 36) Šternberk, Tšekkoslovakia
Kansalaisuus:   Tšekki
Jääkiekkoilija
Pelipaikka:  hyökkääjä
Maila:  vasen
Pituus:  188 cm
Paino:  86 kg
Seura
Seura:  Orli Znojmo
Sarja:  ÖEL
Pelinumero:  67
Pelaajaura
Pääsarjaura:  2004–
Aik. seurat:  HC Oceláři Třinec (ČEL)  Spartak Moskova (KHL)   Molot-Prikamje Perm (VHL)   Piráti Chomutov (1. NHL)   SK Kadaň (1. NHL)
NHL-varaus:  40. varaus, 2006 Minnesota Wild
Ondřej Fiala (s. 4. marraskuuta 1987 Šternberk, Tšekkoslovakia) on tšekkiläinen jääkiekkoilija, joka siirtyi kaudeksi 2012–2013 Itävallan pääsarjassa pelaavaan tšekkiläisseura Orli Znojmoon.
Pelattuaan Tšekissä, kaudeksi 2005–2006 Fiala siirtyi Pohjois-Amerikkaan WHL-liigan Everett Silvertipsiin. NHL-seura Minnesota Wild varasi Fialan vuoden 2006 NHL:n varaustilaisuudessa toisella kierroksella, numerolla 40. Fiala jatkoi WHL:ssä vuoteen 2008 asti, jolloin palasi Eurooppaan. Hän oli Oulun Kärpissä heinäkuussa 2008 parin päivän try-out-sopimuksella ja pelasikin joukkueessa yhden harjoitusottelun Vaasan Sportia vastaan. Varsinaisen kauden Fiala aloitti Spartak Moskovassa KHL:ssa mutta pelasi siellä kuitenkin vain kaksi peliä, ja suurimman osa kaudesta hän pelasi lopulta Vysšaja Ligan Molot-Prikamje Permissä.
Kaudeksi 2009–2010 Fiala palasi kotimaahansa ja Tšekin kakkosliigassa pelanneeseen Piráti Chomutoviin, jossa pelasi 28 ottelua. Hän käväisi kauden aikana lainalla saman sarjan SK Kadaňissa ja kolmosliigan HC Děčínissä. Seuraavan kauden Fiala pelasi kokonaan lainalla SK Kadaňissa. Kauden 2011–2012 hän puolitti jälleen Piráti Chomutovin ja SK Kadaňin välillä. Loppukaudesta Fiala oli mukana Chomutovin pudotuspeliotteluissa ja nousukarsinnoissa, joissa joukkue onnistui nousemaan seuraavaksi kaudeksi Tšekin pääsarjaan. Kauden jälkeen Fiala siirtyi Orli Znojmoon, joka pelaa Itävallan pääsarjassa.
Otto Wagner

Otto Wagner
Karlsplatzin asema eli Otto Wagnerin Paviljonki
Otto Koloman Wagner (13. heinäkuuta 1841 Wien – 11. huhtikuuta 1918 Wien) oli itävaltalainen arkkitehti. Wagner lukeutui historismin ja jugendin arkkitehteihin. Hän on Wienin arkkitehtikoulukunnan perustaja ja modernin kaupunkirakentamisen edelläkävijä.
Wagner opiskeli vuodesta 1857 vuoteen 1862 Berliinin kuninkaallisessa arkkitehtiakatemiassa sekä Wienissä aluksi Polyteknillisessä instituutissa ja myöhemmin kuvataideakatemiassa muun muassa August Sicard von Sicardsburgin ja Eduard van der Nüllin oppilaana. Oman itsenäisen arkkitehtiuransa Wagner aloitti vuonna 1864.
Wagner teki Wienin uuden keskustasuunnitelman, josta tosin toteutui vain kaupunkirata. Hän seurasi vuonna 1894 Karl von Hasenaueria Wienin kuvataideakatemian professorina. Sen erikoisluokan johtajana hän oli perustamassa Moderne Architektur -nimistä oppisuuntaa. Hänen toteutuneita suunnitelmiaan ovat Karlsplatzin asema (1899–1901), Postsparkassenamt (1904–1906) ja Nussdorf Wienissä.
Aiheesta muualla

Wikimedia Commonsissa on kuvia tai muita tiedostoja aiheesta .
Einige skizzen 1, Wien, 1905. AMS Historica. (saksaksi)
Einige skizzen 2, Wien, 1905. AMS Historica. (saksaksi)
Einige skizzen 3, Wien, 1905. AMS Historica. (saksaksi)